JohanHeinsen/ENO huggingface dataset:
Den Vest-Sjællandske Avis, 1829-03-21
Oversigt over Dagens udenlandske Nyeheder. Der skrives fra Krakau under 18de Febr.: at ifølge Breve fra St. Petersborg af 31te Januar, troede man, at Keiseren vilde i Midten af Februar forlade Hovedstaden og begive sig til Warschau, (men den 28de var han endnu i Petersborg) Den Russiske Nations Stemning er for Krigen, og den Recrutering som blev befalet af Keiseren da han var i Varna, bliver forsat med den største Virksomhed; en nye skal følge ovenpaa, som vil udgiøre to Mand paa hver Hundrede som vaabendygtig Person, saaledes ere siden 1826 10 Mand udskreven paa hver 100de, som er et tydeligt Beviis paa, at den Russiske Armee nu har flere Bajonetter end den Franske i den meest glimrende Periode (det maae i det mindste udgiøre een Million Soldater.) Der er ingen Tvivl paa at den bedste Forstaaelse hersker imellem de christelige Magter, da alle Efterretninger fra Petersborg yttre sig derom med den største Tillid, og da Kongerne af Frankeriges og Englands Taler fra Thronen tiene til en Bekræftelse derpaa. Handelsforbindelserne imellem Rusland og Preussen skulle erholde vigtige Forandringer ved en nye Overeenskomst Fra Weichsel skrives under 1ste Marts: at Fredshaabet, hvormed man for kort Tid siden havde smigret sig, nu synes at være aldes forsvundet, og Divanet maae selv tilskrive sig Følgerne af sin Haardnakkenhed. J de sidste Uger synes Stemningen i den Tyrkiske Hovedstad at have meget forandret sig; da de Russiske Parlamentaire indtraf dertil i Begyndelsen af Aaret, for at bevirke Udvexlingen af Krigsfangerne, som siden er slaget feil, saa troede Porten at burde benytte denne Leilighed til at gjenoprette Freden. Den skal derfor have ved den Danske Gesandt Frie herre von Hubsch giort den Russiske Regiering Propositioner, som han indberettede til behørigt Sted. Angaaende Jndholdet erfares, at Divanet har forlangt at erfare Basis for de Underhandlinger som kunde indledes; men tillige anholdt om en nye Vaabenstilstand. Man erfarer nu at Ruslands Svar paa disse Propositioner er allerede indsendt. J dette skal den Russiske Monark have erklæret sig villig til at ophøre med Fiendtlighederne for at en fast Grundlægning foren Fredstilstand kunde tilveiebringes. Angaaende Basis for Underhandlingerne, saa var denne allerede bekiendt og beroer især paa at alle forhen afsluttede Traktater blive opfyldte; men destoværre skulle disse Concessioner, som vidne om en saa høi Grad af Maadehold, have aldeles forfeilet deres Virkning paa Divanet, og endog være blevne formelig afslaaede. Vil derfor Sultanen vedblive sin Forblindelse, saa kan allene Vaabenlykken afgjøre den store Sag.
Den Vest-Sjællandske Avis, 1829-03-21
Den afsatte Storvezier er ikke falder i Unaade, den Østerrigske Jagttager formoder, at han faaer en Commando i Asien. Samme Blad melder, at der just ikke hersker Kornmangel i Constantinopel; men at Brødet bliver slettere, nu skulle Kornvarene transporteres paa Kammeler fra Smyrna til Hovedstaden. - Den nye Storvezier har indberettet, at Mahmud Pascha og Omer Pascha fra Negropont have overfaldet og slaget Demetrius Ypsilantis Tropper i flere Fægtninger, og fordrevet dem fra Livadia, Petra og andre Steder. Denne sørgelige Efterretning bekræftes over Patras; Tyrkerne betiente sig af Ypsilantis Fraværelse; han havde begivet sig til Salona og havde uforsigtigen adspredet sine Tropper paa forskiellige Punkter; men havde forsømt at besætte Thermopylerne. Jmidlertid udruste Grækerne sig til under Hadschi Christos Commando, at erobre Øen Candia. General Sebastiani har bereist den østlige Kyst af Morea og optaget Kort over alle vigtige Positioner.
Den Vest-Sjællandske Avis, 1829-03-21
J Paris er oprettet et Selskab for at udbrede Oplysning i Grækenland, som er nødvendigt, da Folkets Cultur er bleven forsømt, og det er blevet forvildet under det Tyrkiske Despotie. Dette Selskab vil udarbeide et Elementarværk, som kan være hensigtsmæssigt til dets Dannelse og lade det oversætte i det nye Græske Sprog, og hver Mandag tillige udgive en Avis i samme Sprog; men som ogsaa skal indeholde Stykker i det Franske Sprog. Selskabet indbyder alle Menneskevenner og Oplysningens Velyndere til virksom Deeltagelse i det Græske Folks Gjenfødelse. Hvert Medlem betaler 24 Franker om Aaret og faaer da Maanedsskriftet uden Betaling. Man henvender sig til Foreningens Secretair, Grækeren Nikolopulos. Mange anseelige Mænd i Frankerige have allerede taget Deel deri, saaledes Greve Portalis, Dhrr Laborde, Barthelemig, Brønsted, Cousin, Hase, Pouqveville, Raoul Rochette, Villemain og nogle Græker. Man vis indbyde nogle værdige Mænd i Tydskland til Deeltagelse, saaledes Herman og Krug i Leipzig, Thiersch i München, Huseland og Schleiermacher i Berlin. Ogsaa lader Selskabet et af Grækeren Koratheodoris oversat Værk og Sundhedens Vedligeholdelse trykke. - Grækerne have havt en aparte Affaire med den Østerrigske Regiering; deres Krydsere havde opbragt og confiskeret en Mængde Østerrigske Skibe, som vare beladte med Korn og som vare bestemte til Constantinopel; den Østerrigske Admiral Dandolo seilede derpaa til Ægina, bemægtigede sig den Græske Brig Cam brian og lod tillige erklære i Smyrna, at Grækernes Søerøverie var paa nye begyndt. Denne Erklæring afficerede Præsidenten for den Græske Regiering Greven af Capodistria. Han udstædte nu den 21de Decbr. 1827 fra Ægina en udførlig Erklæring for i denne Henseende at berolige den neutrale Handel, deducerede deri, at Grækerne lede den største Mangel paa Korn ved det forrige Aars Udgang og vare nærved at forhungre; da nu den Græske Regiering havde erfaret at Porten havde fragtet flere Skibe for at bringe Kornvarer fra Alexandria, Salonich og Havnene i lille Asien til Constantinopel, saa havde den givet 4 Græske Krigskibe Ordre til at opcapre disse Ladninger, og den havde den gyldigste Grund til at troe at Kornvarerne vare opkiøbte for Portens Regninger. Efterat Præsidenten havde udstædet denne Erklæring ankom Admiral Heyden med en Deel af sin Flaade til Poros; Admiralen paa at og sig at bilægge Sagen og Præsidenten og Admiral Dandolo havde den 24de Decbr. en lang Samtale med hinanden paa det Russiske Orlogsskib Bladimir, hvorved det blev aftalt at Ladningernes Værd skulde blive erstattet af den Græske Regiering, og General Dandolo udstædte derpaa en offentlig Erklæring at kun Nøden havde bevæget Grækerne til dette Jndgreb, og at der var ingen videre Fare fra deres Side at befrygte for den neutrate Handel.
Den Vest-Sjællandske Avis, 1829-03-21
J Elberfeld har man faaet Breve fra Mailand, af 25de Februar, som indeholde den frappante Nyehed, at en Coureer var Dagen tilforn ankommen dertil fra Rom, og havde medbragt den Efterretning at Folket i Rom var blevet misfornøiet med at Theatrene i denne Stad vare blevne lukkede i Anledning af Pavens Død, og at det ikke allene havde forlangt at de skulle aabnes igien, men endog at den geistlige Regiering skulde afskaffes og en verdslig Regiering i dens Sted. Nu er det vel sandt, at fra gammel Tid af have Paverne været mindre respekterede i Rom end i mange andre Lande, imidlertid synes denne Efterretning neppe troelig. Dog har der nok været nogle Spektakler i denne Stad; thi der meldes fra Rom under 21de Febr., at da Pavens Liig blev den den 15de bragt hen til den Kirke, hvor det skulde biesættes, saa strømmede en utroelig Mængde Mennesker sammen for at see Liget; men da Ceremonien skulde gaae for sig, saa begyndte Militairen paa eengang at jage alle Folk ud af Kirken; dette skeete uventet og foraarsagede en almindelig Modstand; men efter nogle heftige Scener lykkedes det endeligt, Dørene bleve lukkede, Roligheden blev nogenlunde tilveiebragt; Sangen blev istemt og Processionen begyndte; men hele Ceremonien gik kun for sig den høie Geistligheds og det diplomatiske Korps Overværelse, da den var forbi blev Pavens Liig indmuret. – Den Engelske Regiering har nu ligeledes ved sine Krigskibe ladet afvise med Kanonskud den Portugisiske Fregat Diana, som med en Bataillon Jnfanterie ombord var ankommen til de Azoriske Øer, saa det synes som den vil have disse Øer betragtede som neutralt Land; denne Begivenhed har gjort stor Opsigt i Lissabon. En Storm skal siden have adspredet den Engelske Eskadre. - General Saldanha er kommet til Paris og har spiist hos Krigsministeren. Patriarchen i Lissabon har med stor Pomp i Capeller i Ajuda ladet anstemme en Lovsang i Anledning af Don Miguels fuldkomne Helbredelse.
Den Vest-Sjællandske Avis, 1829-03-21
Den Brasilianske Consul i Lissabon havde af sin Monark faaet Ordre til at reclamere dennes Andeel i hans Faders Don Joan den VI Arv; men Don Miguel skal derpaa have ladet svare ved sin Minister Visconden af Santarem, at Don Pedro havde nu ingen Ret til hans Faders Arve part, at alle hans Eiendomme vare seqvestrerede og at den nærværende Konge i Portugal kunde skalte og valte med dem efter Behag.
Den Vest-Sjællandske Avis, 1829-03-21
Hr. Frimot har af den Franske Regiering faaet en halv Million Franker for at bygge to Damp Krigs Fregatter efter hans nye opfundne System som er prøvet og blevet aldeles approberet.
Den Vest-Sjællandske Avis, 1829-03-21
Nyeste Post-Efterretninger. Man læser under Form af en Skrivelse fra Mainz af 10de Marts: Greve Matuschevitschs Mission vil bringe flere vigtige Qvæstioner til en bestemt Afgiørelse. Hans Jnstruktioner skulle være vidt omfattende, og beregnede for de forskiellige Tilfælde, at Missionen lykkes eller ikke lykkes. Man siger: at denne Gesandt har allerede erklæret i London, at hans Hof kunde ikke erkiende, at Grækenland bliver indskrænket til Morea og Cycladerne, da der i Traktaten af 6te Julii er foresat et andet Formaal. Endvidere skal Greve Matuschevitsch have beraabt sig paa Traktaten af 6te Juli, som er lige for alle Contrahenterne dersom der skulde aabnes Underhandlinger i Constantinopel, hvori en Russisk Ambassadeur ikke skulde tage Deel. Keiser Nikolaus skal endnu bestandig være af det faste Forsæt, at ville troe opfylde alle Bestemmelser af den omtalte Traktat, og han venter det samme af sine høie Allierede. Denne Erklæring skal have sat Hertugen af Wellington i nogen Forlegenhed, da han ønsker at kunne fremstille denne Sag saaledes, som at Formaalet for Traktaten af 6te Juli var opnaaet, og at derfor denne er af sig selv opløst; men at han dog ikke finder Tidspunktet gunstigt til at løssige sig fra Traktaten i Englands Navn. De sidste Erklæringer fra Divanet ere saa ubestemte og saa vaklende, at de ikke vel kunne betragtes som et Samtykke fra Portens Side. Hertil kommer endnu, at Frankerigs Enighed med England, beroer paa, at denne Traktat bliver vedligeholdt og at man ikke kan giøre Regning paa nogen varig Enighed mellem de tre Hoffer, naar England vil allene trække sig tilbage fra Alliancen. Jmidlertid skal Greve Matuscheviisch søge at erholde i London et bestemt Svar. Naar disse Underhandlinger ere tilendebragte saa vil Greven begive sig til Paris, og fornye for den Franske Regiering Erklæringen om sin Keisers venskabelige Sindelag og indbyde den til en aaben Meddelelse af sin Synsmaade, af den orientalske Qvæstion. Det hedder, at Rusland giør Regning paa en selvstændig Politik hos Frankerige, som ikke vil tillade, at de venskabelige Forhold imellem begge Hoffer skulle blive forstyrrede til Fordeel for et andet Hof Fra Paris vil Greve Matuschevitsch begive sig til Berlin og ligeledes der bestræbe sig for at befæste de venskabelige Forhold imellem begge Hoffer, dersom det skulde blive nødvendigt. Ved det Preussiske Hof skal man være fuldkommen overbeviist om Vigtigheden af det nærværende Tidspunkt, og det erkiender Nødvendigheden af at være fattet paa Omstændigheder, som kunne bestemme det til, at sætte den Rolle med Kraft, igiennem, hvortil det er kaldet ved sin Jnterresse, ved sin Stilling og ved sit Ønske, at vedligeholde den almindelige Fred og Ligevægten i Europa og at befæste samme. Jfølge Efterretninger fra Wien troer man, at der i den sidste Tid har fundet en stor Nærmelse Sted til Frankerige og Rusland, og at de Franske Tropper ifølge samme skulle nu forblive paa Morea.
Den Vest-Sjællandske Avis, 1829-03-21
De nyeste Efterretninger fra Petersborg af 7de Marts melde: at Keiseren vil formodentlig i dette Aar bievaane Feldtoget; men at Keiserinden vil forblive i Petersborg. Der bliver intet forsømt for at kunne aabne Feldtoget saasnart som mueligt med Eftertryk. En uhyre Mængde Krigs material bliver bragt deels til Overgangspunkterne ved Jsakdschi og Hirsova og deels til Kalafat i det lille Wallachie. Man troer at Gen. Langerons Corps vil gaae over Donau paa dette Punkt. Forresten vil formodentlig Feldtogsplanen fra det forrige Aar blive fulgt og Hovedangrebet blive foretaget fra Varng imod Burgas, for at undgaae de meget vanskelige Passer ved Balkan Bierget; man vil dermed bringe i Forbindelse de store Udrustninger i Sebastopol og Kornindkiøb for Regieringens Regning. Gen. Roth er endnu i Varna; men vil formodentligen komme til at dirigere Beleiringen for Silistria, saasnart den bedre Aarstid vil tillade ham at begynde paa Arbeidet. Man venter at Keiseren vil ankomme til Armeen i Midten af April.
Den Vest-Sjællandske Avis, 1829-03-21
Jfølge Greven af Vittgensteins Rapport bleve 25 Tyrkiske Skibe brændte ved Nikopolis, 30 Tyrker og 2 Russer faldt i Fægtningen, og 20 Bulgarer bleve tagne til Fange. – Jfølge Efterretninger fra Tifflis af 6te Februar hersker den fuldkomneste Rolighed i de Asiatiske Paschaliker, som ere fratagne Tyrkerne. Lesgierne, et Caucasisk Biergfolk, som hidtil have været Russernes største Fiender, have nu forenet sig med dem og ville afsende Tropper i Krigen mod Tyrkerne. – De Russiske Tropper have den 11te Januar rømmet de Persiske Provinser, som de hidindtil holdt besatte; da Fredstraktaten er nu aldeles opfyldt fra Persisk Side og Abbaz Mirza har taget de hidindtil besatte Lande i Besiddelse. De Russiske Tropper ere marscherede til Bajazed for at understøtte General Pankratiens Corps. Tyrkerne udruste sig af alle Kræfter i Lille Asien og 8000 Mand regulairt Jnfanterie skal have besat Erzenrum. - Der tales om, at Russerne skulle have gjort et mislykket Anfald paa Fæstningen Gjorgevo.
Den Vest-Sjællandske Avis, 1829-03-21
Den Østerrigske Keiser har i nogle Dage været upasselig og kunde ikke forlade sine Værelser, men er nu kommet sig fuldkomment. – Efterretningerne om en Opstand i Rom skulle som det Franske Blad Messager siger, være aldeeles ugrundede, dog skulle nogle Personer være arresterede hvoriblandt en Siciliansk Præst. Antallet angives til 60 Personer; Regi ringen skal nemlig have opdaget et Selskab af Carbonaris.
Den Vest-Sjællandske Avis, 1829-03-21
Enkedronningen af Portugal er endnu syg.
Den Vest-Sjællandske Avis, 1829-03-21
J Catalonien i Spanien hersker endnu stor Bevægelse, og den 26de Februar om Morgenen bleve 10 Personer af Anseelse, Militaire og Kiøbmænd, skudte i Castellet. – Der skrives fra Havanna: at man der giør store Udrustninger imod Mexico og saasnart at 16 til 18000 Mand ere samlede saa skulle disse Tropper gjøre en Landgang i Mexico under Gen. Espannas Commando, og saasnart de ere landede skulle de udraabe Jnfanten Don Fransisco de Paula til Keiser i Mexico; men de Yorkinos have nu faaet fuldkommen Overhaand i dette Land. Repræsentanternes Huus har besluttet at alle Spanier skulle fordrives derfra. Over 40000 Reisepasser ere udstædte i Hovedstaden. De fleste ville begive sig til de foreenede Stater; da der skal finde et Deficit af 5 1/2 Million Dollars Sted ved de Mexicanske Financer, saa hedder det at den nye Regiering vil confiskere de fordrevne Spaniers Formue.
Den Vest-Sjællandske Avis, 1829-03-21
Der berettes fra London under 10de Marts at Antallet af Underhusets Medlemmer den 6te bestod eller skulde bestaae af 658 Personer ifølge Opraabelsen; af disse stemte 348 for Hr. Peels Forslag angaaende Katholik res Emancipation og 160 imod det. 150 Medlemmer havde begivet sig bort inden Voteringen blev fuldført; om endog disse havde været imod Forslaget, saa vilde det dog havt en Majoritet af 38 Stemmer paa sin Side. Hr. Peels Forslag er blevet eenstemmigen antaget af den nedsatte Committee. Den 10de om Aftenen forelagde Hr. Peel Underhuset. til 1ste Læsning 1) den Catholics. Reliefs-Bill, 2) Billen angaaende Forhøielsen af den aarlige Jndtægt, som maae være forbunden med Valgrettigheden fra 40 Shilling til 10 Pd. St. Forresten have begge Huse for det meste beskiæftiget sig med Petitioner for og imod det Catholske Anliggende. Man taler og betydelige Vanskeligheder, som der skulle møde Regieringen ved at drive dette vigtige Anliggende igiennem, i det mindste bliver der holdet meget hyppige Cabinetsraad; men Hertugen af Vellington skal have nyelig erklæret at han har vundet i Overhuset 35 nye Stemmer for billen. - Et Engelsk Blad, taler om at et Engelsk Regiment i Ostindien har gjort Oprør, og at Statholderen har maattet sende Scapoys imod det.
Den Vest-Sjællandske Avis, 1829-03-21
Jndenlandske Efterretninger. Ligesom Hs. Kongel. Høihed Prinds Frederik Carl Christian tidligere har taget flere af Hovedstadens offentlige Jndretninger (Almindelig Hospital, Tugt=Rasp og Forbedringshuset, Vartou, Opfostringshuset og Vaisenhuset i naadigst Øiesyn, saaledes behagede det Høisamme den 16de d. M. om Eftermiddagen at besee det Kongelige Kunstakademies Skoler og Jndretninger, den nye indrettede Modelsal m.v. Hs. Kgl. Høihed begav sig dernæst ind i Forsamlingssalen, hvor Academiets høie Præses, Hs. Kgl. Høihed Prinds Christian Frederik, overrakte Høisamme Diplom som Æresmedlem af det Kgl. Kunstacademie, hvilken Egenskab Prindsen samme Dag første Gang tog Sæde i Akademiets Forsamlinger. (Kbhvn.)¬
Den Vest-Sjællandske Avis, 1829-03-21
J disse Dage er paa almindelig Hospital indbragt en Tjenestekarl, som var hiemkommen fra Harejagt. Ved uforsigtig Behandling af Geværet, idet han vilde hænge det paa Væggen, gik det af; Skuddet spaltede hans ene Knæ, og beskadigede Benet og Laaret saa betydeligt, at det en halv Time efter hans Jndbringelse maatte afsættes meget høit oppe, nær Lysken.
Den Vest-Sjællandske Avis, 1829-03-21
Paa Morsøe er i denne Tid begaaet et skrækkeligt Mord paa et gammelt Fruentimmer, som beboede et lille Sted udenfor Nykiøbing. Hun fandtes liggende død paa Gulvet i sin Stue, meget blodig i Ansigtet, og qvalt med en fiin Hampesnor, der var fast tilknyttet i Nakken og overskaaren tæt ved Knuden. Denne Udaad er sandsynligviis begaaet for at komme i Besiddelse af en lille Capital; men da der endnu fandtes endeel Penge i hendes Giemmer, er Morderen formodentlig ved et eller andet Tilfælde bleven skræmmet til at forlade Huset. Misgierningsmanden er endnu ikke opdaget, men Øvrigheden har truffet alle Foranstaltninger, for at komme paa Spor efter ham.
Den Vest-Sjællandske Avis, 1829-03-21
Ved Altonas 1176de Trækning udkom:
Den Vest-Sjællandske Avis, 1829-03-21
AVERTISSEMENTS. At min kjære Mand, og vores 8te Børns kiærlige Fader, Henrich Engelsmann, Consumtionsbetient i Slagelse, ved Døden er os berøvet, den 14de denne Maaned, i sit 51de Aar og 29 Aars kiærlig Ægteskab, efter 9 Aars Brystsvaghed; bekiendtgiøres sørgeligst for Slægt og Venner. Ligesom jeg herved aflægger min ærbødige Tak til de gode Mennesker heri Slagelse, som saa villig rakte mig Haanden i min kummerfulde Stil lig. Gud lønne Dem derfor Slagelse den 19de Marts 1829. Dorthea Engelsmann, fød Heens.
Den Vest-Sjællandske Avis, 1829-03-21
Løverdagen den 11te April førstkommende, bliver ved offentlig Auction, som afholdes paa Raadstuen i Ringsted, bortsolgt, samtlige afgangne Consumtionskasserer Mahlers Enkes Efterladenskaber, bestaaende af Meubler, Sengklæder, Linned, Gangklæder, Sølv, Kobber, Messing, Jern- og Træetøi, Porcellain og Glas m. m. Auctionen begynder og Formiddagen Kl. 9, og trykte Cataloger kunde 8te Dage forud erholdes paa mit Contoir. Ringsted den 17de Marts 1829. Harhoff.
Den Vest-Sjællandske Avis, 1829-03-21
Mandagen den 30te d. M. lader Præste Enken Madame Jacobsen ved offentlig Auction i Wigersted Præstegaard bortsælge endeel Løsøre, bestaaende af Mahognie og andre Meubler, Sengklæder, Linned, Kobber, Messing, Jern og Trætøi, Vogne, Seletøier, Plouge, Harver og andre Avlsredskaber, Heste, Køer, Sviin, er Partie Byg og Havre m.m. Auctionen begynder om Formiddagen Kl. 9, og vil Kreaturene samt Vogne og Seletøier vorde bortsolgt i Middagsstunden. Trykte Kataloger kan 8 Dage forinden Auctionen erholdes paa mit Contoir. Ringsted, den 7de Marts 1829. Harhoff.
Den Vest-Sjællandske Avis, 1829-03-21
Formedelst Dødsfald, lader undertegnede ved offentlig Auction, Mandagen den 30te Marts førstkommende, Formiddag Kl. 9, bortsælge en Deel Jndboe, bestaaende af Kobber, Messing-, Blik- og Jerntøi, samt nogle Træevarer, mahognie og andre Meubler, et 8te Dages Stueuhr, Speile, nogle Sengklæder, Dækketøi og en Deel Humle. Vederhæftige Kiøbere gives 12 Ugers Credit. Alsted pr. Ringsted den 18de Marts 1829. Velfour.
Den Vest-Sjællandske Avis, 1829-03-21
Fredagen den 3die April, om Formiddagen Kl. 10, lader Enkefrue Oberst=Lieutenantinde Jensen til Gylden holm, ved offentlig Auction bortsælge en Deel Plage, Føl, Tyre, Qvier, Kalve, samt 40 Stkr. Ungsviin af engelsk Race. Det bemærkes: at Plagene ere faldne efter Hingster fra Frederiksborg Stutterie, og Follene efter Forpagter Conradsens udmærkede Hingst paa Gundetslovholm; ligeledes ere Tyrene, Qvierne og Kalvene alle af sieldne Schweitzer- og Bomer=Race og udmærket gode og smukke. Vederhæftige Kiøbere gives rentefrie Credit til den 18de Juni d. A. Arvefæste-Eiendommen Atterupgaarden, beliggende 6 enhalv Miil fra Kiøbenhavn, nær ved Hovedland veien til Ringsted, kan erholdes til Kiøbs, saaledes at Tiltrædelsen kan skee til 1ste Mai d. A. Gaardens Bygninger er indrettet til Beboelse for en Familie uden for Bondestanden, og sammes Jorder udgiør 263 Tdr. Land, med ikkun 4 Tdr. 3 Skpr. 2 Fdkr. 2 Alb. Hartkorn Ager og Eng, da 2 Tdr. 7 Skpr. 1 Fdkr. 1 Alb. Skovskyld. Den største Deel af Kiøbesummen kan forblive indestaaende i Eiendommen, og de nærmere Vilkaar erfares paa selve Gaarden eller hos Undertegnede Ringsted den 17de Marts 1829. Werner.
Den Vest-Sjællandske Avis, 1829-03-21
Faroe Steen- og Meelkalk kan i Løbet af Foraaret og Sommeren bekommes ved Faxøe paa Kalkbrænderiet. Prisen er 2 Rbd. pr. Td. Steenkalk og 5 Mk. pr. Td. Meelkalk. Ønsker nogle samme tilført og leveret Læs i en af følgende Kiøbstæder Kiøge, Storehedinge, Præstøe, Nestved eller lige langt paa Landet, da betales Transporten med 2 Mk. pr. Td. Man behager at bestille Steenkalken af Forvalter Sønderup paa Magrethenlund ved Faxøe.
Den Vest-Sjællandske Avis, 1829-03-21
Den søgte Huusholderske i dette Blads No. 19 og 20 er antaget. Land-Eiendom. Lovisenborg i Tersløse ved Sorøe, agter Eieren at bortsælge med Besætning og Jnventarium. Auctionsdaskal nærmere bekiendtgiøres.
Den Vest-Sjællandske Avis, 1829-03-21
Hos Giæstgiver Müller i Ringsted kan bekommes et Partie udmærket godt Hørfrøe, som er behandlet paa samme Maade som paa Kiong Fabrik Den Beboelses-Leilighed paa Byens Nyetorv, er nu bortleiet.
Den Vest-Sjællandske Avis, 1829-03-21
Kiøge borgerlige venskabelige Skydeselskab. Afholder dets ordinaire Generalforsamling Torsdagend 26de Marts, Eftermiddag Kl. 4, hos Selskabets Vært Underfoged Bjørn, hvortil DHrr. Medlemmer indbydes at møde, En ung Pige ønsker sig Kondition til 1ste Mai som Syepige hos en Familie paa Landet. Hun er villig til, om forlanges, at deeltage i Huusholdningen. Bogtrykker Magnus anviser.
Den Vest-Sjællandske Avis, 1829-03-21
Slagelse Læseselskab. Torsdagen d. 26de Martii næstkommende, Eftermiddag Kl. 5 bliver paa Slagelse Postgaard holdt Generalforsamling til nye Bestemmelser i adskillige af dette Selskabs Anliggender. De ærede Medlemmer anmodes derfor om, at ville, saa vidt deres Leilighed tillader det, deeltage i denne Forsamlings Forhandlinger.
Den Vest-Sjællandske Avis, 1829-03-21
Fremdeles anmodes De, som maatte have Læsebøger, Selskabet tilhørende, der efter Circulationslisten skulle have været tilbageleverede, behageligst at ville, inden bemeldte 26de Martii afgive disse paa sædvanligt Sted Slagelse den 16de Martii 1809. rødt Holsteensk, af sidste Aars Afgrøde, Kløverfrøe, kan ventes hertil ved Søefartens Aabning. Bestillinger derpaa modtager Undertegnede. Corsøer den 15de Marts 1829. H. Jversen.
Den Vest-Sjællandske Avis, 1829-03-21
Sager om Danmark.